Lav et referat af nedenstående tekst:

Tekst:
Michael Valgren er fortsat ved at komme sig efter sit styrt i det franske etapeløb Route d’Occitanie i juni, hvor danskeren røg ud over en skrænt og siden er blevet opereret flere gange. Derfor bruger han det meste af sin tid i Monaco, hvor han har været bosat i syv år. Men snart er det slut med gunstige cykelforhold og behageligt klima. Valgren og familien har nemlig købt hus i Danmark. - Vi har snakket om, at næste år nok bliver sidste år i Monaco. Vi har allerede købt hus i Danmark og overtager det engang næste år, når vi skal flytte hjem, og så bliver det tilbage til Thy. Tilbage til vestenvinden. Tilbage til familien. - Det bliver hårdt at flytte herfra med de her solrige forhold, mine gode træningskammerater og vores gode venner. På den anden side har vi så mange gode ting derhjemme, vi kan se frem til, fortæller Valgren. Uddybende forklarer Valgren, at familiens lejlighed er ved at være for lille, ligesom han og hustruen også savner en have, som deres søn kan rende rundt i. Kommer til at savne træningskammerater 30-årige Valgren frygter ikke, at adresseskiftet til Danmark vil få negative konsekvenser for cykelkarrieren. Det har en række danske stjerner efterhånden modbevist. Cykelstjerner, der bor i Danmark Jonas Vingegaard Mads Pedersen (flytter til Schweiz) Kasper Asgreen Michael Mørkøv Christopher Juul Men Valgren kommer til at savne sine træningskammerater i Monaco, hvor der bor mange professionelle cykelryttere. - På de der triste dage, hvor man ikke har den største motivation, der skal jeg måske hive mig selv lidt mere ud, hvorimod her kører du bare ud. Også fordi vi bor her, fordi jeg skal træne her, så kommer det lidt automatisk. Derhjemme tror jeg godt, det kan blive lidt sværere med de der triste blæse- og regnvejrsdage. - Men det er også det, man har været vant til i min opvækst. Når jeg endelig er i Danmark, så elsker jeg at være tilbage i Thy og elsker at træne. Og jeg føler altid, jeg får noget ud af det, når jeg kommer tilbage og kører cykelløb. Så jeg tror egentlig, der er mange gode ting ved at træne i Danmark, slutter Valgren.

Referat:
Michael Valgren og hustruen har købt hus i Danmark, hvor de på et tidspunkt skal tilbage til danskerens hjemstavn, Thy.